Document ID: 31987R3925

*****
ΚΑΝΟΝΙΣΜΟΣ (ΕΟΚ) αριθ. 3925/87 ΤΗΣ ΕΠΙΤΡΟΠΗΣ
της 22ας Δεκεμβρίου 1987
που τροποποιεί τον κανονισμό (ΕΟΚ) αριθ. 643/86 που καθορίζει τις λεπτομέρειες εφαρμογής του συμπληρωματικού μηχανισμού στις συναλλαγές για τα προϊόντα του τομέα των ζωντανών φυτών και της ανθοκομίας που εισάγονται στην Πορτογαλία που αναφέρονται στο παράρτημα XXII της πράξης προσχώρησης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 251 παράγραφοι 1 και 2,
τον κανονισμό (ΕΟΚ) αριθ. 569/86 του Συμβουλίου της 25ης Φεβρουαρίου 1986 που καθορίζει τους γενικούς κανόνες εφαρμογής του συμπληρωματικού μηχανισμού που εφαρμόζεται στις συναλλαγές (1), όπως τροποποιήθηκε τελευταία από τον κανονισμό (ΕΟΚ) αριθ. 2297/86 (2), και ιδίως το άρθρο 7 παράγραφος 1,
τον κανονισμό (ΕΟΚ) αριθ. 3792/85 του Συμβουλίου της 20ής Δεκεμβρίου 1985 που καθορίζει το καθεστώς που εφαρμόζεται στις συναλλαγές των γεωργικών προϊόντων μεταξύ της Ισπανίας και της Πορτογαλίας (3), και ιδίως το άρθρο 5 παράγραφος 1,
Εκτιμώντας:
ότι ο κανονισμός (ΕΟΚ) αριθ. 574/86 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 2159/87 (5), καθόρισε τους γενικούς τρόπους εφαρμογής του συμπληρωματικού μηχανισμού στις συναλλαγές·
ότι ο κανονισμός (ΕΟΚ) αριθ. 643/86 της Επιτροπής της 28ης Φεβρουαρίου 1986 που καθορίζει τις λεπτομέρειες εφαρμογής του συμπληρωματικού μηχανισμού στις συναλλαγές για τα προϊόντα του τομέα των ζωντανών φυτών και της ανθοκομίας που εισάγονται στην Πορτογαλία που αναφέρονται στο παράρτημα XXII της πράξης προσχώρησης (6), όπως τροποποιήθηκε από τον κανονισμό (ΕΟΚ) αριθ. 3480/87 της Επιτροπής (7), καθόρισε κυρίως τα ενδεικτικά ανώτατα όρια που προβλέπονται στο άρθρο 251 παράγραφος 1 της πράξης προσχώρησης για ορισμένα προϊόντα της ανθοκομίας που υπάγονται στις δασμολογικές κλάσεις 06.02, 06.03 και 06.04 του κοινού δασμολογίου για την περίοδο από την 1η Μαρτίου έως τις 31 Δεκεμβρίου 1986·
ότι τα ανώτατα ενδεικτικά όρια, σύμφωνα με το άρθρο 251 παράγραφος 2 της πράξης προσχώρησης, πρέπει να περιέχουν μια ορισμένη προοδευτικότητα σε σχέση με τα παραδοσιακά ρεύματα συναλλαγών, εις τρόπον ώστε, να εξασφαλίσουν ένα εναρμονισμένο και σταδιακό άνοιγμα της αγοράς· ότι για το σκοπό αυτό θα πρέπει για το έτος 1987 να αυξηθούν τα ανώτατα ενδεικτικά όρια κατά 20 % για τα διακοσμητικά φυτά, τα τριαντάφυλλα, τα γαρίφαλα, τον Asparagus Plumosus (σπαράγγια), τις τριανταφυλλιές ·
ότι, λαμβάνοντας υπόψη την πείρα που αποκτήθηκε κατά την διάρκεια του πρώτου έτους εφαρμογής του καθεστώτος αυτού, θα πρέπει, προκειμένου να εξασφαλιστεί η σταθερότητα της πορτογαλικής αγοράς να προβλεφθεί μια εποχιακή κατανομή των ανωτάτων ορίων για ορισμένα από τα προϊόντα αυτά και να προβλεφθεί η προσαρμογή τους στις εποχιακές διακυμάνσεις της πορτογαλικής παραγωγής·
ότι για να πραγματοποιηθούν οι τεχνικές εφαρμογές που έγιναν αναγκαίες μετά την έναρξη ισχύος της συνδυασμένης ονοματολογίας την 1η Ιανουαρίου 1988·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Ζωντανών Φυτών και Προϊόντων της Ανθοκομίας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 643/86 τροποποιείται ως εξής:
1. Στο άρθρο 1 το κείμενο της παραγράφου 1 αντικαθίσταται από το ακόλουθο κείμενο:
«1. Τα ανώτατα ενδεικτικά όρια που προβλέπονται στο άρθρο 251 παράγραφος 1 της πράξης προσχώρησης καθορίζονται στο παράρτημα για την περίοδο από 1ης Ιανουαρίου έως τις 31 Δεκεμβρίου 1988.»
2. Στο άρθρο 1, η παράγραφος 3 αντικαθίσταται από το ακόλουθο κείμενο:
«Για τα τριαντάφυλλα (διακρίσεις ΣΟ 0603 10 11 και 0603 10 51) και τα γαρίφαλα (διακρίσεις ΣΟ 0603 10 13 και 0603 10 53) τα ανώτατα όρια κατανέμονται όπως εμφαίνεται στο παράρτημα.»
3. Στο άρθρο 3, το δεύτερο εδάφιο αντικαθίσταται από το ακόλουθο κείμενο:
«Το ποσό της εγγύησης καθορίζεται σε 1 ECU ανά 100 χιλιόγραμμα για τα διακοσμητικά φυτά (διακρίσεις ΣΟ 0602 99 91 και 0602 99 99) και για τα σπαράγγια (διάκριση ΣΟ ex 0604 91 90) και σε 0,30 ECU ανά 1000 τεμάχια για τις τριανταφυλλιές (διάκριση ΣΟ 0602 40 90) όπως και για τα τριαντάφυλλα (διακρίσεις ΣΟ 0603 10 11 και 0603 10 51) και τα γαρίφαλα (διακρίσεις ΣΟ 0603 10 13 και 0603 10 53).»
4. Το παράρτημα αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την 1η Ιανουαρίου 1988.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Δεκεμβρίου 1987.

Labels: 3
18